**Shtojca 1**

**Udhëzime për Aplikantët e Granteve Themelore (Core Grants)**

Nr. i Referencës së Thirrjes: SB KOS CG 01/22

**Konteksti:**

Shqipëria, Bosnja dhe Hercegovina, Kosova, Mali i Zi, Maqedonia e Veriut dhe Serbia si vende përfituese të Projektit SMART Balkans formojnë një rajon gjeografik në të cilin këto vende kanë lidhje politike, sociale, kulturore dhe historike.

Forcimi i kapaciteteve të organizatave të shoqërisë civile (OSHC) në rajon, përmes rritjes së bashkëpunimit ndërmjet shoqërisë civile dhe qeverisë dhe përmes krijimit të partneriteteve rajonale në të gjitha nivelet me qëllim rritjen e ndikimit të qytetarëve në procesin e vendimmarrjes, do të kontribuojë në ndryshimin e dëshiruar për krijimin e komuniteteve paqësore dhe gjithëpërfshirëse në Ballkanin Perëndimor, gjë që do të nxisë zhvillimin e qëndrueshëm të shoqërive të tyre.[[1]](#footnote-1)

Projekti SMART Balkans trajton shkëputjen e shoqërisë civile nga baza dhe do t’i nxisë OSHC-të ta rikthejnë fokusin tek misionet e tyre kryesore përmes instrumentit të financimit - grantet themelore (core grants).

**Synimet**

Objektivi parësor i Projektit SMART Balkans është të kontribuojë në forcimin e demokracive me pjesëmarrje dhe të integrimit euroatlantike në Ballkanin Perëndimor duke fuqizuar organizatat e shoqërisë civile dhe rrjetet e OShC-ve për të luajtur një rol më të fuqishëm dhe më aktiv në krijimin e shoqërive paqësore dhe gjithëpërfshirëse me qëllim zhvillimin e qëndrueshëm në Shqipëri, Bosnje dhe Hercegovinë, Kosovë, Mal të Zi, Maqedoni e Veriut dhe në Serbi.

Objektivat specifikë të Projektit SMART Balkans janë:

* OSHC më të forta, më të qëndrueshme dhe më aktive në të gjashtë vendet e rajonit të Ballkanit Perëndimor;
* Krijimi i partneriteteve të qëndrueshme rajonale mes organizatave të shoqërisë civile nga vetë rajoni i Ballkanit Perëndimor dhe me homologët e tyre të BE-së dhe me autoritetet publike;
* Rritja e efektivitetit të ndikimit të qytetarëve tek ndryshimi përmes OSHC-ve që zhvillojnë më tej Sigurinë, Stabilitetin dhe Qeverisjen në rajonin e Ballkanit Perëndimor
* Rritja e ndërgjegjësimit të publikut për rëndësinë e pjesëmarrjes aktive të shoqërisë civile në nismat kryesore të zhvillimit në rajonin e Ballkanit Perëndimor

**Fushat tematike**

Nëpërmjet granteve themelore (core grants) do të ofrohet financim për organizatat e shoqërisë civile, shoqëruar me ngritjen e kapaciteteve sipas nevojës, për t’u bërë të mundur OSHC-ve të nxisin dhe të punojnë me programet e politikave të tyre, të pavarura nga prioritetet e donatorëve dhe të fokusohen në përmbushjen e misioneve të tyre si dhe për t’iu shërbyer nevojave të gupeve që janë objekt i punës së tyre. Kjo do të bëjë të mundur që ato të shkëputen nga varësia prej organizatave ndërkombëtare, të cilat rrisin fondet dhe burimet njerëzore dhe i përdorin përherë e më shumë OSHC-të si ofrues të shërbimeve në nivel vendor. Organizatat që marrin mbështetje do të duhet të punojnë dhe të kenë ndikim në të paktën një prej dy fushave kryesore: Siguria dhe Stabiliteti, dhe Qeverisja dhe të kenë potencial për rritje të ndikimit të tyre.

**Afati kohor për zbatimin e projektit**

Afati kohor për nismat e mbështetura do të jetë 24 muaj. Grantet themelore (core grants) do të jepen për dy vite fiskale me radhë.

**Kuadri financiar**

Grantet themelore (core grants) do të jepen në kuadër të kësaj thirrjeje për aplikime për të paktën 3 OSHC në **Kosovë**. Çdo grant do të jetë rreth 30,000-100,000 EUR. Shuma e granteve do të përcaktohet në bazë të kapaciteteve absorbuese të OSHC-ve dhe rezultateve të vlerësimit.

**KRITERET E APLIKANTËVE**

Grantet bazë janë të përcaktuara vetëm për OSHC-të, të ndërmjetme dhe përfaqësuese, që arrijnë të kenë ndikim të rëndësishëm në fushat e Sigurisë dhe Stabilitetit dhe/ose Qeverisjes dhe që kanë potencial për rritje të ndikimit të tyre.

Për të pasur të drejtë për aplikim për grante, aplikanti duhet:

* të jetë person juridik **dhe**
* të jetë jofitimprurës **dhe**
* të jetë një organizatë e shoqërisë civile (OSHC) që punon në një ose më shumë fusha tematike të rëndësishme të përcaktuara në këtë Thirrje për Aplikime, duke përjashtuar organizatat politike dhe fetare, si dhe degët lokale të organizatave ndërkombëtare **dhe**
* të jetë krijuar në Kosovë **dhe**
* të ketë përvojë të paktën 3-vjeçare në fushat e përcaktuara në këtë thirrje **dhe**
* të jetë e orientuar kryesisht në advokaci.

Nuk kanë të drejtë të aplikojnë në këtë thirrje personat juridikë dhe individët që janë në listën e konsoliduar të BE-së të personave, grupeve dhe subjekteve që janë subjekt i sanksioneve financiare të BE-së (www.sanctionmaps.eu), të Zyrës së Kontrollit të Pasurive të Huaja (“OFAC”) i Departamentit të Thesarit të SHBA https: //sanctionssearch.ofac.treas.gov/ dhe të Listës së Sanksioneve të Britanisë së Madhe https://docs.fcdo.gov.uk/docs/UK-Sanctions-List.htmlare.

**PROCESI I APLIKIMIT**

Për të zgjedhur organizatat më të përshtatshme për mbështetje financiare dhe për të organizuar sa më mirë procesin e përzgjedhjes, procesi i aplikimit për Grantet Bazë do të bëhet në 2 faza:

1. Faza e miratimit të aplikimit – bazuar në aplikimet e paraqitura nga aplikantët, përfshirë vetëvlerësimin e organizatës, dhe dokumentacionin mbështetës, ekipi i vlerësuesve dhe Komisioni i Përzgjedhjes do të kryejnë një vlerësim të aplikimeve të paraqitura, në përputhje me kriteret e përcaktuara në këtë Udhëzim. Rezultati i fazës së parë do të jetë një listë paraprake (shortlist) e aplikantëve që do të kalojnë në fazën e dytë.

Numri i aplikantëve të listës paraprake do të jetë të paktën dy herë më i madhe se numri i granteve themelore (core grants) që do të jepen në kuadër të kësaj thirrjeje (d.m.th., 8 për **Kosovën**)

1. Faza e Vlerësimit të Ndikimit – Vlerësuesit e Ndikimit do të bëjnë një vlerësim të ndikimit duke përdorur instrumente të hartuara posaçërisht për këtë qëllim. Këtu përfshihen metoda të ndryshme për mbledhjen dhe analizimin e të dhënave, vizitat në terren në organizatën aplikante dhe tek grupet që janë fokusi i punës së tyre. Vlerësuesit do të përgatisin një Raport të Vlerësimit të Ndikimit për secilën organizatë të listës paraprake të fazës së parë për të vlerësuar ndikimin e tyre në komuniteti dhe në fushën e punës së tyre.

**LISTA E DOKUMENTEVE TË KËRKUARA PËR APLIKIM**

* Aplikimi i projektit (Shtojca 2)
* Buxheti operacional për 2023 (Shtojca 3)
* Vetëvlerësimi i organizatës (Shtojca 4)

**DORËZIMI I APLIKIMEVE**

Aplikimet do të dorëzohen online nëpërmjet Platformës së Menaxhimit të Granteve <https://gmp.smartbalkansproject.org/>, duke filluar nga data 22.07.2022. deri më 07.08.2022. Të gjitha pyetjet në lidhje me këtë Thirrje për Aplikim duhet të dërgohen me email në adresën grants3@smartbalkansproject.org deri në 15 korrik, 2022.

Do të organizohen seanca informuese online më 15.07.2022, ora 10:00. Për të marrë pjesë në seancat informuese, lutemi regjistrohuni këtë adresë: <https://forms.microsoft.com/r/AjTbASpt0Y>

Përgjigjet për të gjitha pyetjet do të publikohen në të njëjtin vend ku u publikua Thirrja për Aplikim (ose GMP), jo më vonë se 10 ditë para skadimit të afatit të dorëzimit të aplikimeve.

**AFATI KOHOR I THIRRJES PUBLIKE**

|  |  |
| --- | --- |
| **Afati kohor i Thirrjes për Aplikime** | **Afati kohor** |
| Thirrja publike për shpalljen e granteve themelore (core grants) | 01.07.2022 |
| Seanca informuese online në lidhje me këtë thirrje dhe procedurën e aplikimit | 15.07.2022 |
| Pyetjet lidhur me Thirrjen për Aplikime | 15.07.2022 |
| Publikimi i përgjigjeve për pyetjet e bëra për Thirrjen për Aplikime | 20.07.2022 |
| **Dorëzimi i aplikimeve për grantet themelore (core grants)** | **07.08.2022** |
| Vlerësimi dhe analizimi i aplikimeve për grantet themelore (core grants)\* | Shtator 2022 |
| Vlerësimi i ndikimit i aplikantëve të granteve themelore (core grants)\* | Tetor 2022 |
| Publikimi i rezultateve të Thirrjes\* | Nëntor 2022 |
| Nënshkrimi i kontratave për akordimin e granteve \* | Dhjetor 2022 |

*\* Plan tentativ*

Partnerët e Konsorciumit rezervojnë të drejtën për të ndryshuar afatin kohor të procesit të aplikimit, pasi periudha e vlerësimit mund të ndryshojë në varësi të numrit të aplikimeve të dorëzuara.

**KRITERET E VLERËSIMIT**

Kriteret e vlerësimit ndahen në grupe dhe nëngrupe. Secilit nëngrup i jepet një numër pikës nga 1 deri në 5 si vijon: 1 = shumë dobët; 2 = dobët; 3 = mesatar; 4 = mirë; 5 = shumë mirë.

| **KRITERET** | | **Pikët\*** |
| --- | --- | --- |
| **1.** | **Burimet** |  |
|  | Infrastrukturë e qëndrueshme teknike e organizatës | 5 |
|  | Burimet njerëzore të konsoliduara dhe të përkushtuara ndaj misionit të organizatës, ekspertizë specifike | 5 |
|  | Angazhimi i vullnetarëve dhe konsulentëve afatshkurtër | 5 |
|  | Të ardhura nga burime të ndryshme, strategji e qëndrueshme për mbledhje fondesh | 5 |
| **Nëntotali** | | **20** |
| **2.** | **Lidhja me fushat tematike** |  |
| 2.1 | Mision, vizion dhe strategji e qartë, udhëheqje dhe ekip drejtues i fortë dhe i përkushtuar, i gatshëm për të bashkëpunuar dhe mësuar | 5 |
| 2.2 | Përvojë dhe plane që lidhen me të paktën një nga dy fushat e Projektit SMART Balkans | 5 |
| 2.3 | Grupet e synuara, numri dhe lloji i tyre. Nevojat dhe kufizimet e tyre janë të përcaktuara qartë. | 5 |
| **Nëntotali** | | **15** |
| **3.** | **Ndikimi në komunitet/sektor** |  |
| 3.1 | Marrëdhënie të mira me aktorët/sektorët e ndryshëm | 5 |
| 3.2 | Bashkëpunim me OSHC të tjera dhe aktorë të tjerë nëpërmjet rrjeteve të ndryshme | 5 |
| 3.3 | Rezultate të prekshme në advokaci | 5 |
| **Nëntotali** | | **15** |
| **4.** | **Transparenca** (nënkupton hapjen, komunikimin, llogaridhënien) |  |
| 4.1 | Organizata është transparente me partnerët e saj dhe publikun (informacion publik në lidhje me misionin, vizionin, udhëheqjen dhe stafin e organizatës, raportet vjetore, raportet financiare, statutin, procesin e prokurimit) | 5 |
| 4.2 | Komunikimi nëpërmjet kanaleve të ndryshme të komunikimit | 5 |
| **Nëntotali** | | **10** |
| **5.** | **Potenciali për rritje** |  |
| 5.1 | Vizion të qartë zhvillimi | 5 |
| 5.2 | Plane strategjike dhe operative | 5 |
| 5.3. | Buxheti operativ realist dhe i qartë | 5 |
| 5.4. | Avantazhi krahasues | 5 |
| **Nëntotali** | | **20** |
| **6.** | **Programi i punës** |  |
| 6.1 | Qëllime të qarta advokacie dhe përvojë e pasur në nisma advokacie. Plane për nisma advokacie për të ardhmen | 5 |
| 6.2 | Fokusi i aplikantit është tek çështjet dhe bashkëpunimi me të gjithë komunitetin dhe mirëpret të gjitha kontributet nga aktorët e tij dhe nga rrjetet ndërdisiplinore | 5 |
| 6.3 | Organizata i ka njohuritë, aftësitë dhe kapacitetin e duhur për të projektuar, ndikuar, nxitur dhe zbatuar ndryshime që sjellin rezultate | 5 |
| 6.4 | Vlerat e organizatës aplikante përputhen plotësisht me vlerat e projektit SMART Balkans | 5 |
| **Nëntotali** | | **20** |
| **TOTALI** | | **100** |

Vetëm aplikimet me një shumë totale prej të paktën 70 pikë do të konsiderohen për procesin e parazgjedhjes.

Aplikimet me një shumë totale pikës për Kriterin “2. Lidhja me fushat tematike” më pak se 9 pikë nuk do të merren në konsideratë për procesin e parazgjedhjes.

**VLERËSIMI I NDIKIMIT – Faza 2**

Bazuar në vlerësimin e aplikimeve të marra për Grantet Themelore dhe në vetëvlerësimin e aplikantëve, Komisioni i Përzgjedhjes do të vendosë për listën paraprake të aplikantëve.

Vlerësimi i Ndikimit do të bëhet nga vlerësues të jashtëm të ndikimit, të kontraktuar nga Projekti SMART Balkans. Ky mjet vlerësimi është i detajuar, praktik dhe i thjeshtë për t’u përdorur, i krijuar posaçërisht për t’u ardhur në ndihmë organizatave të përcaktojnë pikat e forta dhe të dobëta, për të pasur mundësinë për një mendim të pavarur, që është e nevojshme për planifikimin e zhvillimit strategjik të OSHC-ve.

Vendimi përfundimtar për akordimin e granteve themelore (core grants) dhe për listën e aplikantëve të suksesshëm do të bëhet nga Komisioni i Përzgjedhjes, mbështetur në raportet e Vlerësimit të Ndikimit. Vëmendje e veçantë do t’i kushtohet balancimit të projekteve të akorduara në të dy fushat: Siguria dhe Stabiliteti, dhe Qeverisja.

**E DREJTA PËR APELIM**

Të drejtën për apelim e kanë të gjithë aplikantët e pasuksesshëm brenda **7 ditëve** nga marrja e letrës “Njoftim për aplikantët e pasuksesshëm” me email në adresën [grants3@smartbalkansproject.org](mailto:grants3@smartbalkansproject.org).

Projekti SMART Balkans duhet të kthejë përgjigje ndaj apelimeve të mundshme brenda **10 ditëve punë** nga data e marrjes së apelimit me email. E gjithë korrespondenca do të bëhet me shkrim në gjuhën angleze dhe në gjuhën zyrtare të aplikantit.

1. Në përputhje me zbatimin e Objektivit 16 për Zhvillimin e Qëndrueshëm: Promovimi i shoqërive paqësore dhe gjithëpërfshirëse për zhvillim të qëndrueshëm, sigurimi i aksesit në drejtësi për të gjithë dhe krijimi i institucioneve efikase, të përgjegjshme dhe gjithëpërfshirëse në të gjitha nivelet. [↑](#footnote-ref-1)